b'\n_START_ARTICLE_\nLincoln Futura\n_START_SECTION_\nIstorija\n_START_PARAGRAPH_\nNetgi \xc5\xa1e\xc5\xa1tajame de\xc5\xa1imtmetyje Lincoln Futura dizainas buvo pernelyg ekstravaganti\xc5\xa1kas \xe2\x88\x92 du plastikiniai kupolai vir\xc5\xa1uje, \xc4\xaf priek\xc4\xaf i\xc5\xa1siki\xc5\xa1\xc4\x99 priekiniai \xc5\xbeibintai ir dideli nuo\xc5\xbeuln\xc5\xabs \xe2\x80\x9epelekai\xe2\x80\x9c gale. Be to, Futura buvo visi\xc5\xa1kai tinkama naudojimui, skirtingai nei dauguma demonstruojam\xc5\xb3 modeli\xc5\xb3. Pirmin\xc4\x97 automobilio spalva buvo balta. Automobilyje buvo sumontuotas 6 l darbinio t\xc5\xabrio variklis, transmisija ir va\xc5\xbeiuokl\xc4\x97 nuo Lincoln Mark II._NEWLINE_Futura buvo s\xc4\x97kmingai naudojama kaip \xc5\xa1ou automobilis, kuris palankiai reklamavo Ford. Per keturiasde\xc5\xa1imt met\xc5\xb3 firma Corgi Toys pagamino per milijon\xc4\x85 plastikini\xc5\xb3 ma\xc5\xa1in\xc4\x97li\xc5\xb3, o \xc5\xbeibint\xc5\xb3 forma ir ir galin\xc4\x97 Futura dalis buvo naudojama kit\xc5\xb3 Lincoln modeli\xc5\xb3 (Premiere, Capri) dizaine.\n_START_SECTION_\nMasin\xc4\x97je kult\xc5\xabroje\n_START_PARAGRAPH_\nPirma kart\xc4\x85 automobilis nufilmuotas 1959 m. filme \xe2\x80\x9eIt Started with a Kiss\xe2\x80\x9c, kuriame pagrindinius vaidmenis atliko Debi Reinolds ir Glenas Fordas. Kuriant \xc5\xa1\xc4\xaf film\xc4\x85 ma\xc5\xa1ina buvo perda\xc5\xbeyta raudonai.\n_START_SECTION_\n\xe2\x80\x9eBetmobilis\xe2\x80\x9c\n_START_PARAGRAPH_\nPo filmavim\xc5\xb3 automobilis atsid\xc5\xabr\xc4\x97 \xc5\xbeinomo konstruktoriaus D\xc5\xbeord\xc5\xbeo Bariso rankose ir ilg\xc4\x85 laik\xc4\x85 stov\xc4\x97jo prie\xc5\xa1ais jo parduotuv\xc4\x97s duris._NEWLINE_1966 m. D\xc5\xbeord\xc5\xbeas Barisas tur\xc4\x97jo sukurti \xe2\x80\x9eBetmobil\xc4\xaf\xe2\x80\x9c televizijos serialui \xe2\x80\x9eBetmenas\xe2\x80\x9c. Barisas nusamd\xc4\x97 dizainer\xc4\xaf Din\xc4\x85 D\xc5\xbeefris\xc4\x85, kuris tur\xc4\x97jo sukurti automobil\xc4\xaf serialui. Prad\xc5\xbeioje D\xc5\xbeefrisas dirbo prie 1959 m. Cadillac dizaino, bet kai studija pareikalavo automobilio, jis j\xc4\xaf gra\xc5\xbeino D\xc5\xbeord\xc5\xbeui Barisui. Barisas nusprend\xc4\x97, kad ne\xc4\xafprasta, \xe2\x80\x9esparnuota\xe2\x80\x9c Futuros forma kaip tik tikt\xc5\xb3 \xe2\x80\x9eBetmobiliui\xe2\x80\x9c, tod\xc4\x97l suk\xc5\xabr\xc4\x97 keturias kopijas, kurias pagrinde sudar\xc4\x97 1966 m. Ford Galaxie ir 1958 m. Ford Thunderbird detal\xc4\x97s.\n_START_SECTION_\nTolimesnis likimas\n_START_PARAGRAPH_\nNepaisant to, kad pirmin\xc4\x97 automobilio kaina buvo 250 000 JAV doleri\xc5\xb3, Lincoln Futura D\xc5\xbeord\xc5\xbeui Barisui buvo parduota u\xc5\xbe simbolin\xc4\xaf 1 doler\xc4\xaf. Po virtimo \xc4\xaf \xe2\x80\x9eBetmobil\xc4\xaf\xe2\x80\x9c Barisas vis dar lieka automobilio \xc5\xa1eimininku, nuomodamas j\xc4\xaf filmavimams. Dabar automobilis eksponuojamas nuosavame Bariso muziejuje Kalifornijoje.\n_START_SECTION_\nAtgimimas\n_START_PARAGRAPH_\nPaskutiniame de\xc5\xa1imtmetyje Bobas Batsas, sutikus D\xc5\xbeord\xc5\xbeui Barisui, suk\xc5\xabr\xc4\x97 \xe2\x80\x9eBetmobilio\xe2\x80\x9c kopij\xc4\x85. Jis pasi\xc4\x97m\xc4\x97 vien\xc4\x85 i\xc5\xa1 Bariso \xe2\x80\x9eBetmobili\xc5\xb3\xe2\x80\x9c ir pagal \xc5\xa1e\xc5\xa1tojo de\xc5\xa1imtme\xc4\x8dio nuotraukas \xe2\x80\x9eBetmobil\xc4\xaf\xe2\x80\x9c pavert\xc4\x97 atgal \xc4\xaf Futura. Originalioji Futura iki \xc5\xa1iol liko \xe2\x80\x9eBetmobiliu\xe2\x80\x9c._NEWLINE_2010 m. kompiuteriniame \xc5\xbeaidime Mafia 2 automobilis Lincoln Futura buvo pavadintas Jefferson Futura.'